open-index/open-wikipedia-markdown huggingface dataset:
Kulttuuritalo Laikku

O **Kulttuuritalo Laikku** (en galego *Casa da cultura Laikku*) é un centro de arte e eventos da cidade de Tampere (Finlandia), inaugurado o 28 de abril de 2018. Está situado no número 4 de Keskustori (Praza Central), nas proximidades do Tammerkoski. O edificio foi coñecido anteriormente como Antiga Biblioteca ao ter acollido a antiga biblioteca principal da cidade. O edificio foi deseñado por Jussi e Toivo Paatela e as obras finalizaron en 1925.

## Notas 
## Véxase tamén 
### Ligazóns externas 
* Sitio web de Laikku
Eden Alene

**Eden Alene** (en ; ), nada o 7 de maio de 2000 en Xerusalén, é unha cantante israelí de ascendencia xudía etíope. Após gañar a sétima tempada do concurso de canto *HaKokhav HaBa*, foi elixida para representar Israel no Festival de Eurovisión 2020, que se ía celebrar en Rotterdam, nos Países Baixos. Trala cancelación do evento por mor da pandemia por coronavirus, confirmouse que fora elixida de novo de xeito interno para representar o seu país na edición de Eurovisión de 2021.

## Notas
Supertamarcos

Os **supertamarcos** ou **celtas supertamarcos** (en ) eran unha antiga tribo celta de Gallaecia, un pobo galaico lucense que viviu no oeste da actual Galicia, na comarca do Xallas.

## Historia
Segundo a *Naturalis historia* de Plinio o Vello, antes da romanización de Galicia a zona da antiga Comarca de Carnota, estaba poboada pola tribo galaica dos supertamarcos (de alén do Tambre), que despois quedaron integrados no *conventus lucensis*. Esta denominación foi seguida por Tolomeo e Estrabón.

Pomponio Mela foi outro dos autores que no século I describiu a tribo dos supertamarcos no seu *De Chorographia*:

### Estelas funerarias 
miniatura|Estela de Crecente, onde se menciona o pobo dos supertamarcos.
Consérvanse cinco estelas funerarias que conteñen referencias á tribo dos celtas supertamarcos, curiosamente todas elas aparecidas moi lonxe da situación orixinal desta tribo:
* Estela de Crecente (AE 1976, 286). É unha das estelas funerarias máis singulares das aparecidas en Galicia, polo seu enorme tamaño e por conter unha inscultura da familia da defunta. Procede do lugar de Crecente (San Pedro de Mera, Lugo), e consérvase no Museo Provincial de Lugo.

* Estela de Eburia, atopada en Andiñuela de Somoza (León) (AE 1997, 873).

* Estela de Fusca, atopada en Astorga (León) (CIL 02, 2902 ; 5667).

* Estela de Clarinus, atopada en Astorga (León) (AE 1976, 286).

* Estela dun/ha Céltico/a Supertamárico/a, atopada en Astorga (León) (CIL 02, 2904 ; 5081).

## Notas 
## Véxase tamén 
### Outros artigos 
* Lista de tribos celtas
Sandra Sánchez Sánchez

[thumb|280px|[Traiñeira do Club de Remo Náutico de Ribeira na regata da Concha de 2018.]]
**Sandra Sánchez Sánchez**, nada o 17 de marzo de 1988 en Boiro, é unha reimeira galega. Gañou a Bandeira da Concha cinco veces e a Liga ACT feminina dúas veces. 

## Traxectoria 
Comezou a remar no equipo de Cabo da Cruz e desde 2008 gañou cinco bandeiras da Concha coa selección galega e logo coa Sociedade Deportiva Rías Baixas. Cando o equipo se disolveu en 2016, seguiu remando en Cabo da Cruz e clasificouse na liga da Concha. Empezou a competir no Club de Remo Náutico de Ribeira no que tamén é adestradora, e co que quedou terceira na Concha en 2017 e 2018.

## Clubs 
## Competicións 
* Bandeira da Concha feminina (5): 2008, 2009, 2010, 2011, 2012
* Liga ACT feminina (5): 2009, 2010
* Campionato de España (2): 2010, 2011.
* Campionato Galego (5): 2010, 2015, 2016, 2017, 2018
* Liga feminina de Traiñeiras de Galicia (6): 2009, 2010, 2015, 2016, 2017, 2018.

## Notas
Copa de España de Rally

A **Copa de España de Rally** foi unha competición de rally organizada pola Real Federación Española de Automobilismo que se disputou en España entre 1984 e 1992 independente do Campionato de España de Rally. A maioría das probas que formaron parte do mesmo eran probas habituais do Campionato de España, que ao saíren do calendario deste foron puntuables para a Copa de España.
## Probas 
* Rally Isla de Tenerife (1984-1985, 1987-1989)
* Rally Gibralfaro (1984)
* Rally Ciudad de Santa Cruz (1984)
* Rally de Ourense (1984-1988)
* Rally Rías Baixas (1984-1992)
* Rally San Froilán (1984, 1989-1991)
* Rally Los Peñucas-I Rally Ciudad de Santander (1984-1988)
* Rally Valeo (1984)
* Rally Costa de Almería (1984-1990)
* Rally Villa de Madrid (1985)
* Rally Ciudad de León (1985-1986)

* Rally 2000 Viratges (1985-1989)
* Critérium Aguas de Viladrau (1985-1986)
* Rally Villa de Gijón (1986-1987, 1991-1992)
* Rally San Agustín (1987, 1989-1992)
* Rally Osona (1987-1988)
* Rally Isla de Gran Canaria (1988-1989, 1991)
* Rally Cales de Palafruguell (1988, 1991-1992)
* Rally de Maspalomas (1988-1989)
* Rally Cidade de Cristal / Rally da Coruña (1989-1992)
* Rally de La Cerámica (1991)

## Palmarés 
### Campionato de pilotos 
### Campionato de copilotos 
## Notas
Lucía Muñoz Dalda

**Lucía Miriam Muñoz Dalda**, nada en Palma o 25 de setembro de 1993, é unha política balear, de Podemos, deputada no Congreso dos Deputados de España nas XIII e XIV lexislaturas.

## Traxectoria 
Estudou Ciencias Políticas e Cooperación Internacional na Universidade Carlos III de Madrid. Traballou como técnico de proxectos para a ONG Enginyeria Sense Fronteres. Foi elixida deputada polas Illas Baleares nas Eleccións xerais de abril e nas Eleccións xerais de novembro de 2019, pasando a formar parte do grupo parlamentario confederal de Unidas Podemos-En Comú Podem-Galicia en Común, 

## Notas 
## Véxase tamén 
### Outros artigos 
* Composición do Congreso dos Deputados de España
Primeira división española 2017/18

A tempada **2017–18** da **Primeira División** (por motivos de patrocinio **LaLiga Santander**) foi a 87ª edición da máxima categoría do fútbol en España. Comezou o 18 de agosto de 2017 e rematou o 20 de maio de 2018. O campión foi o FC Barcelona, que terminou a 14 puntos do segundo clasificado, o Atlético de Madrid, e a 17 puntos do terceiro, o Real Madrid.

A máxima categoría contou con dous representantes galegos por cuarto  ano consecutivo, o Celta de Vigo e o Deportivo da Coruña, aínda que o equipo coruñés finalizou no 18º posto e perdeu a categoría.

## Clasificación 
|rowspan=4 |Clasificación para a fase de grupos da Liga de Campións da UEFA

|rowspan=2 |Clasificación para a fase de grupos da UEFA Europa League

|rowspan=1 |Clasificación para a segunda rolda previa da UEFA Europa League

|rowspan=10 style="background-color:#F9F9F9;"|

|rowspan=3 |Descenso á Segunda División

## Notas 
## Véxase tamén 
* Segunda División 2017–18
* Copa do Rei 2017–18

### Ligazóns externas 
* Páxina oficial da LFP 
* Páxina oficial da Real Federación Española
Tamperelainen

***Tamperelainen*** é un xornal local finlandés da cidade de Tampere, mais tamén é distribuído nos municipios veciños de Kangasala, Lempäälä, Nokia, Pirkkala&nbsp;e Ylöjärvi. Foi fundado o 19 de setembro de 1957.

O xornal ten unha tiraxe de 142&nbsp;000 exemplares na súa edición dos mércores e de 105&nbsp;000 na edición da fin de semana, así como unha gran tiraxe mensual de 183&nbsp;000 exemplares.

## Notas 
## Véxase tamén 
### Ligazóns externas 
* Sitio web do *Tamperelainen*
Octavio García

**Octavio García Fernández**, nado en Vilachá Pedrosa (Veiga, Becerreá) cara a 1882 e finado no mesmo lugar o 29 de setembro de 1953, foi un avogado e político galego.

## Traxectoria 
Foi fiscal municipal de Becerrea en 1905, e xuíz municipal de Becerreá en 1907. Militante do Partido Liberal, foi elixido deputado provincial polo distrito da Fonsagrada-Becerreá en 1915. Na ditadura de Primo de Rivera foi nomeado alcalde de Becerreá en 1924. Permaneceu no cargo ata 1927. Foi un dos asinantes do manifesto anticaciquil dirixido ao distrito de Becerreá en maio de 1930 con Mauro Fernández, Faustino Cela e José de Boado. 

Na República foi alcalde de Becerreá. Militou en Izquierda Republicana, da que foi directivo en Lugo. Foi nomeado xestor da Deputación provincial de Lugo polo distrito de Becerreá-Fonsagrada en decembro de 1935 e elixido presidente da Comisión xestora da Deputación o 30 de decembro. Continuou no cargo até marzo de 1936. 

Co golpe de Estado do 18 de xullo de 1936 foi detido o 1 de decembro e ingresou na cadea de Lugo. Estivo detido sen procesamento xudicial ata o 11 de marzo de 1938 e foi condenado ao desterro en Soria. Foi sancionado polo Tribunal de Responsabilidades Políticas ao pago dunha multa de 50.000 pesetas e cinco anos de inhabilitación. 

Finou en Vilachá Pedrosa o 29 de setembro de 1953.

## Vida persoal 
Casou en Becerreá con Ana Fernández Poy en 1920, e foi pai de Serafín e María García Fernández.
## Notas 
## Véxase tamén 
### Ligazóns externas 
* Construción e destrución da cidadanía societaria: Dinámica social e política da provincia de Lugo na Segunda República e nos primeiros anos do franquismo (1930-1950)
* Ficha en represión franquista en Lugo
Leopardus braccatus

***Leopardus braccatus***, denominado vulgarmente na bibliografía internacional como **gato do Pantanal**, é unha especie de mamífero carnívoro da suborde dos feliformes, familia dos félidos, subfamilia dos felinos, unha das nove (ou dez, segundo os autoes), integradas no xénero *Leopardus*.

## Taxonomía 
### Descrición 
A especie foi descrita en 1889 polo paleontólogo e zoólogo estadounidense Edward Drinker Cope, especialista en  anatomía comparada, ictioloxía e herpetoloxía, nun traballo publicado en *Am. Nat.*, **23**: 144.
* *Felis colocola muñoai*.
* *Felis (Mungofelis) braccatus*.
* *Leopardus colocolo braccatus* (Cope, 1889).
* *Lynchailurus pajeros braccatus*.
* *Lynchailurus braccatus*.
* *Lynchailurus colocolus braccatus*.

### Subespecies 
Recoñécense dúas subespecies:
* *Leopardus braccatus braccatus* Cope, 1889.
* *Leopardus braccatus munoai* Ximénez, 1961.

### Nota taxonómica 
Até o ano 2020 era considerado como unha subespecie de *Leopardus colocola*.

O seu tamaño é similar ao do gato doméstico.

Hai un só informe dun individuo melánico salvaxe no Brasil, aínda que este patrón de pelaxe tamén se observou nalgúns espécimes en catividade.

## Hábitat e distribución 
O gato do Pantanal habita en pasteiros e sabanas do centro do Brasil  (Mato Grosso e Mato Grosso do Sul, o leste de Bolivia, Uruguai, o oeste de Paraguai e o extremo nordeste da Arxentina (provincia de Formosa).

Encuóntrase desde o nivel do mar até os 2 000 m de altitude. 

Dentro das rexións citadas, ocupa unha gran variedade de hábitats, desde praderías abertas até bosques densos, aínda que recibe o seu nome vulgar dos humedais do Pantanal do Brasil, Bolivia e Paraguai.

No Brasil coñécense híbridos entre o gato do Pantanal e *Leopardus tigrinus*.

## Notas 
## Véxase tamén 
### Bibliografía 
* Jackson, Peter & Adrienne Farrell Jackson (1996): *Les félins: toutes les espèces du monde*. París / Lausanne: Delachaux et Niestlé. ISBN 2-6030-1019-0.
* Marion, Rémy (dir.), Cécile Callou, Julie Delfour, Andy Jennings, Catherine Marion & Géraldine Véron (2005): *Larousse des félins*. París: Larousse ISBN 2-0356-0453-2.
* Nowak, R. M. (1991): ''Walker's Mammals of the World*. Baltimore, Maryland, USA: The Johns Hopkins University Press. ISBN 0-8018-3970-X.
* Wilson, Don E. & Reeder, D. M., editors (2005): *Mammal Species of the World — A Taxonomic and Geographic Reference*. 2 vols. Third edition. Baltimore, Maryland, USA: The Johns Hopkins University Press. ISBN 0-8018-8221-4.

### Outros artigos 
* Félidos
* Felinos
* *Leopardus*

### Ligazóns externas 
* Pampas cat. *Leopardus colocola*  en *Cats Specialist Group*.  (Nota: a UICN non recoñece esta especie).
* *Leopardus braccatus*. Pantanal cat na ADW.
* Pantanal Cat. *Leopardus braccatus'' (Cope 1889) na EOL.
Rally Mil Vistas

O **Rally Mil Vistas** foi unha proba de rally que se celebrou anualmente entre 1990 e 1994 no concello de Muros e nos arredores, organizada por Senra Sport. A primeira edición celebrouse co nome de **Rally da Coruña** resultando gañador Germán Castrillón cun Ford Sierra Cosworth, pasando a chamarse nas seguintes edicións "Rally Mil Vistas". Era puntuable para o Campionato de Galicia de Rally.

## Historia 
En 1990 a Escudería Centollo, que viña organizando o Rally da Coruña dende os anos 60 cedeulle os dereitos de uso do nome a Senra Sport, o equipo fundado por Manuel Senra pouco antes, que deste xeito pasou a organizar o rally en Muros, aínda que co nome de 18º Rally da Coruña. Ademais de por Muros, aquela primeira edición discorreu polos concellos de Carnota, Dumbría, Mazaricos e Vimianzo, resultando gañadores Germán Castrillón e Estrella Castrillón a bordo dun Ford Sierra Cosworth, mentres que Manuel Senra e José Maceiras remataban segundo co seu Peugeot 205 GTI e o lucense José Luis Montero cun Lancia Delta Integrale completaba o podio. Ademais con esta vitoria, Castrillón lograba os puntos necesarios para proclamarse campión galego por primeira vez na súa carreira.

En 1991 a proba pasou a chamarse Rally Mil Vistas, facendo referencia ás vistas paisaxísticas que posúe a contorna no que se celebraba. Germán Castrillón, que acudiu ao rally con José Manuel López Castrillón como copiloto, substituíndo a súa tía Estrella Castrillón que se recuperaba aínda do grave accidente sufrido no 27º Rally Rías Baixas, volveu lograr a vitoria, facilitada polos problemas dos seus principais rivais: Manuel Senra, que estaba marcando os mellores tempos nos primeiros treitos, tivo que retirarse despois de que o seu Peugeot 309 GTI quedase sen presión do aceite, mentres que o Citroën AX Sport de Arturo Rial e Mario Pazos caeu ao río, tendo que saíren polo portón traseiro. A pesar do seu abandono, o rally serviulle a Rial para proclamarse campión galego por segunda vez, xa que o seu principal rival no campionato, Antonio Garrido, non acudiu á proba. Javier Piñeiro e Carlos Cascallar ocuparon o segundo caixón do podio, mentres que Miguel Dopico e Álvaro Louro fixeron o propio no terceiro.

A edición de 1993 estaba programada inicialmente para outubro pero problemas burocráticos fixeron que se adiase ata decembro, pechando deste xeito a tempada 1993. Germán Castrillón logrou a súa terceira vitoria, esta vez conducindo un Ford Escort Cosworth, co que lle sacou máis dun minuto a Miguel Dopico, que levaba un coche do mesmo modelo, e máis de dous minutos ao leonés Roberto Méndez, sobre un Renault Clio 16v. Senra, que foi segundo gran parte do rally, tivo que abandonar a falta de catro treitos pola rotura dun palier.

En 1994 celebrouse a quinta e derradeira edición do rally. Nesta ocasión, na que destacaron as ausencias de Germán Castrillón e Manuel Senra, a vitoria foi para Miguel Dopico, seguido por Arturo Rial e José María Magdaleno.

## Palmarés 
## Notas 
## Véxase tamén 
### Outros artigos 
* Rally da Coruña
* Rally Botafumeiro

### Ligazóns externas 
* Estatísticas do Rally Mil Vistas .
Primeira división española 2018/19

A tempada **2018–19** da **Primeira División** (por motivos de patrocinio **LaLiga Santander**) foi a 88ª edición da máxima categoría do fútbol en España. Comezou o 17 de agosto de 2018 e rematou o 19 de maio de 2019. O campión foi o FC Barcelona, por 26ª vez na súa historia e por cuarta vez en cinco anos, cunha distancia de 11 puntos sobre o segundo clasificado, o Atlético de Madrid, e a 19 puntos do terceiro, o Real Madrid.

A máxima categoría contou cun representante galego, o Celta de Vigo. Nesta tempada debutou a Sociedad Deportiva Huesca en Primeira División e, por primeira vez na historia, a Comunidade de Madrid contou con cinco representantes na categoría: Atlético de Madrid, Real Madrid, Getafe CF, CD Leganés e Rayo Vallecano.

## Notas 
## Véxase tamén 
* Segunda División 2018–19
* Copa do Rei 2018–19

### Ligazóns externas 
* Páxina oficial da LFP 
* Páxina oficial da Real Federación Española
As Casas da Feira, Cotá, Friol

**As Casas da Feira** é un lugar da parroquia de San Martiño de Cotá no Concello de Friol. O seu nome deriva da feira que se celebraba o día 18 de cada mes nese lugar. Esta feira xa non se celebra aínda que foi moi coñecida durante os séculos XIX e XX, con moitas anécdotas e referencias na prensa. O produto estrela desta feira era o queixo, o que levou a que a aldea fose coñecida co nome de "Cotá dos queixos". As casas e edificacións (entre elas os vellos pendellos da feira) que quedaron ao redor do lugar da Feira coñécense como As Casas da Feira. Neste lugar tamén hai unha fonte e accédese dende a ponte sobre o río Narla que separa o lugar da aldea de Cotá.

## Galería de imaxes 

Ficheiro:FonteCota.jpg|Fonte das Casas da Feira
Ficheiro:PonteCota.jpg|Ponte de Cotá sobre o río Narla

## Lugares e parroquias
### Lugares de Cotá
### Parroquias de Friol
## Notas 
## Véxase tamén 
### Outros artigos 
* Lugares de Friol
Andrés Suárez

O nome **Andrés Suárez** pode referirse a:
* **Andrés Suárez Rodríguez** (1890 - 1951), político galego.
* **Andrés Suárez y Suárez** (León 1920 - Oviedo 2005), veterinario, economista, reitor universitario e editor leonés. 
* **Andrés Santiago Suárez Suárez** (Luaña, Brión, 1939 - Madrid 2005), economista e escritor galego.
* **Andrés Suárez Otero** (Ferrol 1983), cantautor galego en lingua castelá.
Manuel Pérez Batallón

**Manuel Pérez-Batallón López**, nado en Sarria en 1871 e finado no mesmo concello o 19 de decembro de 1931, foi un avogado e político galego.

## Traxectoria 
Fillo de Casiano Pérez-Batallón Losada. Rexistrador da propiedade do partido xudicial de Monforte. Deputado provincial, foi nomeado presidente da Deputación de Lugo en 1908, permanecendo no cargo até 1909. Foi xefe local do Partido Conservador

## Vida persoal 
Casou con María de la Asunción F. Gallego López que finou en 1891. Volveu casar con Balbina Macía Vázquez e foi pai de Carmen, Antonio, Manuel, Jesús, María e Eugenia Pérez-Batallón Macía.
## Notas
Senra Sport

**Senra Sport** é unha escudaría deportiva galega fundada a finais dos anos 80 por Manuel Senra en Olveira, Dumbría.
É a escudaría máis laureada do Campionato de Galicia de Rally, con nove títulos de equipo. Entre 1990 e 1995 organizou o Rally Mil Vistas, que era puntuable para o Campionato de Galicia de Rally e dende 2019 organiza a Subida a Dumbría, do Campionato de Galicia de Montaña.

## Historia 
A escudaría naceu ligada ao pequeno taller que montou Manolo Senra en 1987 en Olveira, no concello de Dumbría, e que máis tarde foi crecendo ata converterse nun concesionario oficial de Peugeot. En 1989 logrou o primeiro título por equipos do Campionato de Galicia de Rally, superando á Escudería Berberecho de Noia, e revalidou o título os tres seguintes anos. Celebráronse outras catro edicións do rally ata 1994, xa co nome de Rally Mil Vistas, referido ás vistas das paisaxes da contorna.

En 1993, o fundador e principal piloto de Senra Sport, Manuel Senra, gañou con esta escudaría o Campionato de Galicia de Rally de Terra, título que volveu gañar ao ano seguinte. En 1997 fixo o mesmo co Campionato de Galicia de Montaña. Tanto en 1999 como en 2000 Senra Sport gañou o título por equipos do Campionato de Galicia de Rally e o subcampionato de pilotos con Manuel Senra. Na tempada 2001 gañou tanto o título de pilotos como o de equipos, dobre éxito que repetiu en 2004 e 2005. Manuel Senra gañou logo tamén os títulos de montaña de 2014, 2015, 2017 e 2019.

En 2019 a escudaría comezou a organizar a Subida a Dumbría, puntuable para o galego de montaña.

## Notas 
## Véxase tamén 
### Outros artigos 
* Escudería Compostela
Florence Henri

**Florence Henri**, nada en Nova York o 28 de xuño de 1893 e finada en Laboissière-en-Thelle o 24 de xullo de 1982, foi unha fotógrafa e artista. Creceu en Europa e estudou en Roma, onde coñeceu os futuristas, en Berlín, en París con Fernand Léger e Amédée Ozenfant, e finalmente na Bauhaus de Dessau antes de regresar a París, onde comezou coa fotografía. Na súa obra inclúese a fotografía experimental, a publicidade e os retratos, moitos deles de artistas. Despois da morte do seu pai, Henri foi a vivir a Roma con Gino Gori, un poeta que introduciu a Henri nos movementos artísticos de vangarda.

En 1913 Henri trasladouse a Berlín para continuar os seus estudos de música co pianista-compositor Ferruccio Busoni.

Segundo se aproximaba a segunda guerra mundial trala toma do poder polos nazis, houbo un declive marcado na súa obra fotográfica que foi considerada arte dexenerada. Os materiais fotográficos foron progresivamente máis difíciles de obter e Henri regresou á pintura abstracta ata a súa morte en 1982.

## Notas 
## Véxase tamén 
### Ligazóns externas 
* Florence Henri | Bauhaus Online
* Florence Henri na Galerie m Bochum
Muslim ibn al-Hajjaj

**Abū al-Ḥusayn ‘Asākir ad-Dīn Muslim ibn al-Ḥajjāj ibn Muslim ibn Ward ibn Kawshādh al-Qushayrī an-Naysābūrī** () ou **Muslim Nayshāpūrī** (,مسلم نیشاپوری), coñecido habitualmente como **Imam Muslim**, nado en Nishapu despois de 815 e finado en maio de 875, foi un estudoso do islam, célebre particularmente como *muhaddith* (estudoso do hadith). A súa colección de hadith, coñecida como *Sahih Muslim*, é unha das seis maiores coleccións de hadith no sunnismo e está considerada como unha das dúas máis auténticas (*sahih*) xunto con *Sahih al-Bukhari*.

## Traxectoria 
Muslim ibn al-Hajjaj naceu en Nishapur na provincia abásida de Khorasan. Os historiadores discuten sobre a súa data de nacemento, dada como 202 da héxira (817/818), 204 (819/820) ou 206 AH (821/822).

Adh-Dhahabi dixo, "cóntase que naceu no ano 204 da héxira", aínda que tamén di, "pero penso que naceu antes diso". O *nisbah* de "al-Qushayri" significa que Muslim pertencía á tribo árabe dos Banu Qushayr, da que algúns membros emigraron ao territorio persa conquistado durante a expansión do [Califato Rashidun]].

Os mestres do autor inclúen a Harmala ibn Yahya, Sa'id ibn Mansur, Abd-Allah ibn Maslamah al-Qa'nabi, al-Dhuhali, al-Bukhari, Ibn Ma'in e Yahya ibn Yahya al-Nishaburi al-Tamimi entre outros. Entre os seus alumnos estiveron al-Tirmidhi, Ibn Abi Hatim al-Razi e Ibn Khuzaymah, cada un dos cales escribiu tamén obras sobre o hadith. Despois dos seus estudos pola península Arábiga, Exipto, Iraq e Siria, estableceuse na súa patria de Nishapur, onde coñeceu e foi amigo de Bukhari.

## Legado 
O estudoso sunnita Ishaq Ibn Rahwayh foi o primeiro que recomendou a obra de Muslim. Os contemporáneos de Ishaq ao principio non o aceptaron. Abu Zur‘a al-Razi obxectaba que Muslim omitira demasiado material que Muslim recoñecía como auténtico e incluíra transmisores que eran febles.

Ibn Abi Hatim posteriormente aceptou a Muslim como "confiábel, un dos mestres do hadith con coñecemento no hadith", mais isto contrasta co maior eloxio de Abu Zur‘a e tamén do seu pai Abu Hatim. É semellante con Ibn al-Nadim.

O libro de Muslim incrementou gradualmente o seu prestixio ata chegar a ser considerado polos musulmáns sunnitas como a colección máis auténtica de hadith só despois do Sahih Bukhari.

## Notas 
;Referencias

## Véxase tamén 
### Ligazóns externas 
* Biografía en MuslimScholars.info
* Biografía en Sunnah.com
* Breve biografía de Imam Muslim
* Biografía de Imam Muslim 
* Tradución ao inglés de Sahih Muslim 
* Interactive Family tree of Imam Muslim by Happy Books
* Interactive diagram of teachers and students of Imam Muslim by Happy Books
A condesa descalza

***A condesa descalza*** (en inglés, ***The Barefoot Contessa***) é un filme estadounidense de 1954 escrito e dirixido por Joseph L. Mankiewicz sobre a vida e os amores da ficticia sex symbol española Maria Vargas. Está protagonizada por Humphrey Bogart, Ava Gardner e Edmond O'Brien. Pola súa interpretación, O'Brien gañou o Óscar e o Globo de Ouro ao mellor actor secundario.

Emitiuse en galego na TVG o 14 de decembro de 1991.

## Argumento 
O director de cinema Harry Dawes (Humphrey Bogart) acode ao funeral da bela condesa Torlato-Favrini, antes a famosa actriz e bailarina española Maria Vargas (Ava Gardner), que el mesmo lanzara ao éxito. A partir de aí, comeza a lembrar como a coñeceu nunha sala de baile en España e como o millonario produtor independente Kirk Edwards (Warren Stevens) impresionado pola súa beleza lle ofrecera un contrato no seu novo filme, que ía dirixir Dawes. Ao filme é un éxito, mais paralelamente ao ascenso de Maria, está o seu fracaso no aspecto sentimental.

## Personaxes 
* Humphrey Bogart como Harry Dawes
* Ava Gardner como Maria Vargas
* Edmond O'Brien como Oscar Muldoon
* Marius Goring como Alberto Bravano
* Valentina Cortese (acreditada como Valentina Cortesa) como Eleanora (Eleonora) Torlato-Favrini
* Rossano Brazzi como Count Vincenzo Torlato-Favrini
* Elizabeth Sellars como Jerry Dawes
* Warren Stevens como Kirk Edwards
* Franco Interlenghi como Pedro Vargas
* Mari Aldon como Myrna
* Alberto Rabagliati como Nightclub proprietor
* Enzo Staiola como Busboy
* Maria Zanoli como Maria's Mother
* Renato Chiantoni como Maria's Father
* Bill Fraser como J. Montague Brown
* John Parrish como Mr. Black
* Jim Gerald como Mr. Blue
* Diana Decker como Drunken Blonde
* Riccardo Rioli como Gypsy Dancer
* Tonio Selwart como The Pretender
* Margaret Anderson como The Pretender's Wife
* Gertrude Flynn como Lulu McGee
* John Horne como Hector Eubanks
* Bessie Love como Mrs. Eubanks
* Bob Christopher como Eddie Blake
* Anna Maria Paduan como Chambermaid
* Carlo Dale como Chauffeur

## Notas 
## Véxase tamén
Crazy Cat Lady

**Eleanor Jazzmine Albernathy**, máis coñecida coma **Crazy Cat Lady** (en galego, señora tola dos gatos), é un misterioso personaxe da serie *The Simpsons*.

## Características 
De pequena, Eleanor Abernathy quería ser avogada e doutora. Aos seus 24 anos, formouse na Harvard Medical School e na Yale Law School, en medicina e dereito, respectivamente. Máis tarde, aos 32 anos, xa amosaba signos de alcoholismo e comezou a engancharse ao seu gato mascota. Aos 40 anos, asumiu o seu comportamento tolo actual, converténdose tamén nun acumulador.

A Vella Madwoman dos Gatos é unha muller con aparencia e comportamento dunha persoa estereotipada enferma mental. Sempre está rodeada de gatos, agredindo á xente, arroxándolles os animais. Nunca di unha frase que poida ser comprendida ou que sexa coherente. Ela evita os contactos sociais e vístese dunha forma que parece unha mendiga, característica destacada polo mal estado do seu pelo. Aínda que non se coñece a súa idade real, non é tan vella como moitos pensan [citación necesaria], de feito, ten a mesma idade que Homer e Marge, xa que aparece como un neno na Ep na que Springfield é visto por un documental.

Deulle o gato Snowball V (Bola de neve V) a Lisa Simpson, que é semellante a Snowball II.
Viv Albertine

**Viviane Katrina Louise "Viv" Albertine**, nada o 1 de decembro de 1954, é unha música, cantante, compositora e escritora británica nada en Australia. É coñecida por ser a guitarrista da banda de punk The Slits desde 1977 a 1982, coas que gravou dous álbums. Antes de entrar en The Slits, formou parte de The Flowers of Romance.

Despois da separación de The Slits estudou produción audiovisual e traballou como directora de televisión freelance para a BBC e o British Film Institute. 

En 2012 publicou o seu único álbum en solitario *The Vermillion Border*.

Escribiu dúas autobiografías, a primeira publicada en 2014 *Clothes, Clothes, Clothes. Music, Music, Music. Boys, Boys, Boys* con aclamación da crítica e unha segunda en 2018 *To Throw Away Unopened* centrada na súa familia.

## Discografía
;En solitario
* *The Vermillion Border* (2012)

;con The Slits
* *Cut* (1979)
* *Bootleg Retrospective* (1980)
* *Return of the Giant Slits* (1981)

## Bibliografía
* *Clothes, Clothes, Clothes. Music, Music, Music. Boys, Boys, Boys* (2014)
* *To Throw Away Unopened* (2018)

## Notas 
## Véxase tamén 
### Ligazóns externas 
* Páxina web oficial 
* Entrevista ̺
XVII dinastía exipcia

A **Décimo sétima Dinastía de Exipto** (XVII dinastía) está clasificada como a terceira dinastía da Segundo período intermedio de Exipto. A XVII dinastía data aproximadamente de 1580 a 1550 a. Os seus gobernantes, principalmente tebanos, son ​​contemporáneos cos hicsos da XV Dinastía e sucedeu a XVI Dinastía, que tamén tiña sede en Tebas.

En marzo de 2012, arqueólogos franceses que examinaron unha porta de pedra calcaria no Recinto de Amón-Ra en Karnak descubriron xeróglifos co nome Senakhtenre, a primeira evidencia que data a vida deste faraón. 

Os dous últimos faraóns da dinastía opuxéronse ao dominio dos Hicsos sobre Exipto e iniciaron unha guerra que libraría a Exipto dos faraóns Hicsos e comezaron un período de goberno unificado, o Reino Novo de Exipto.

Kamose, o segundo fillo de Seqenenre Tao e último faraón da Décimo Sétima Dinastía, foi o irmán de Ahmose I, o primeiro rei da XVIII Dinastía.

## Faraóns da XVII dinastía 
 Os faraóns da XVII dinastía gobernaron aproximadamente 30 anos. Os gobernantes coñecidos da XVII dinastía son os seguintes: 

## Notas
## Véxase tamén
### Outros artigos
* Lista de faraóns
### Ligazóns externas
* Kings of the Second Intermediate Period: University College London
José López López

**José López López**, coñecido como **Zapateiro de Pacios**, nado en Paradela cara a 1893 e finado en Lugo o 29 de xullo de 1937, foi un zapateiro e político galego.

## Traxectoria 
Zapateiro. Militante de Izquierda Republicana, foi secretario do comité de Izquierda Republicana de Paradela. Logo do golpe de Estado do 18 de xullo de 1936 foi detido pola Garda Civil de Portomarín o 20 de xullo, con outros compañeiros, cando ceaban nunha taberna ao seu regreso de Lugo e Sarria. Foron trasladados ao cárcere de Sarria.

Xulgados en Lugo en consello de guerra, foron acusados de rebelión militar por requisar armas o 18 e 19 de xullo, e desprazarse a Lugo o 20 para defender o Goberno Civil e incendiar da reitoral de Castro. José foi condenado a pena de morte e fusilado en Lugo o 29 de xullo de 1937. Xunto con Daniel Pérez López, José Ramón Dosio López, Marcelino López López, Avelino Rodríguez López e Juan Abella Armesto foron condenados polo Tribunal de Responsabilidades Políticas en 1940 ao pago de 50.000 pesetas en concepto de responsabilidade civil.

## Notas 
## Véxase tamén 
### Ligazóns externas 
* Ficha en Represión franquista en Lugo
* Memorial de infamias en Paradela
Mad Men

***Mad Men***  é unha serie de televisión estadounidense creada por Matthew Weiner e producida por Lionsgate Television. A serie emitiuse orixinalmente na canle de televisión por cable AMC dende 2007 até 2015, durando sete tempadas e 92 episodios. Está ambientado entre marzo de 1960 até novembro de 1970.

*Mad Men* está ambientado inicialmente na axencia de publicidade ficticia Sterling Cooper, que se atopa en Madison Avenue en Manhattan, na cidade de Nova York, e posteriormente na firma Sterling Cooper Draper Pryce (despois renomeada Sterling Cooper & Partners), que se atopa preto de Time-Life Building no número 1271 da Sexta Avenida. Segundo o episodio piloto, a expresión "Mad men" era un termo coloquial acuñado na década de 1950 para referirse ós publicistas de Madison Avenue, sendo "Mad" unha abreviación de "Madison". (En realidade, o único uso documentado da expresión antes da estrea da serie foi nos escritos de mediados dos 50 de James Kelly, un executivo e redactor de publicidade.)

O personaxe principal da serie é o mullereiro executivo de publicidade Don Draper (interpretado por Jon Hamm), que nun principio é o talentoso director creativo de Sterling Cooper, e posteriormente convértese en socio fundador de Sterling Cooper Draper Pryce. A trama rastrexa ás persoas na súa vida persoal e profesional. Segundo progresa o argumento, tamén se amosa o cambio da moral e da sociedade nos Estados Unidos ó longo da década de 1960.

*Mad Men* recibiu unha ampla aclamación por parte da crítica polo seu guión, actuación, dirección, estilo visual e autenticidade histórica; gañou numerosos premios, incluíndo 16 Emmys e 5 Globos de Ouro. A serie tamén foi a primeira produción da televisión por cable en recibir o Emmy á mellor serie dramática, gañando o premio cada ano das primeiras catro tempadas (2008–2011). Está amplamente considerada como unha das mellores series de televisión de tódolos tempos, e como parte da Idade Dourada da Televisión de comezos do século XXI.

## Notas 
## Véxase tamén 
### Ligazóns externas 
* Páxina oficial  
* 
* Ficha en RottenTomatoes
Hämeensilta

O **Hämeensilta** (en galego *Ponte de Häme* ou *Ponte de Tavastia*) é unha ponte situada no centro da cidade de Tampere (Finlandia), cruzando o Tammerkoski. A principal rúa da cidade Hämeenkatu, atravesa a ponte. A súa construción finalizou en 1929 e trátase da terceira ou cuarta ponte levantada no mesmo lugar.

A ponte é famosa polas súas estatuas, que foron retiradas durante o proceso de renovación ata que finalice a construción do tranvía.

## Notas
António Carlos Cortez

**António Carlos Cortez**, nado en Lisboa en 1976, é un poeta, crítico literario e profesor portugués.

## Traxectoria 
Profesor de Portugués e de literatura portuguesa. Investigador do CEHUM (Centro de Estudos Humanísticos da Universidade do Minho.) É especialista en Literatura Moderna e Contemporánea. Actualmente é Consultor do Plano Nacional das Artes e formador de professores. Foi consultor do Plano Nacional de Leitura en Portugal entre 2010 e 2016 e tamén foi membro da dirección do PEN Clube Portugués.

Colaborador permanente do *Jornal de Letras*, coa columna «Palavra de Poesia», columnista do *Público* e das revistas *Colóquio-Letras* e *Relâmpago*. 

Ten poemas seus traducidos a diversas linguas europeas. Figura en varias antoloxías, como *Escribiré en el Piano – 101 poemas portugueses* (México, 2015).

## Obras 
* *Ritos de Passagem* (1999). Colecção Universitária poesia.
* *Um Barco no Rio* (2002). Poesía.
* *A Sombra no Limite* (2004). Gótica. Poesía.
* *Flor da Pele* (2008). Casa do Sul. Poesía.
* *Depois de Dezembro* (2010). Licorne. Poesía.
* *Linha de Fogo* (2012). Licorne. Poesía.
* *O Nome Negro* (2013). Relógio d’ Água. Poesía.
* *O Tempo Exacto* (2015). Antoloxía.Gato Bravo. Río de Xaneiro
* *Animais Feridos* (2016). Dom Quixote. Poesía.
* *A Dor Concreta* (2016). Tinta-da-China. Antoloxía persoal.
* ''Corvos Cobras Chacais'. (2018). Gato Bravo. Poesía.
* *Pedro & Inês. Palavras vivas. 15 poetas contemporâneos* (2018). Caleidoscópio.
* *Jaguar* (2019). Dom Quixote. Poesía.
* Skin Deep, Húmus editores (2020) poesia. 
* Diamante, editora Dom Quixote (2020)

### Crítica e ensaio 
* *Nos Passos da Poesia.* (2005). Lisboa: Apenas Livros ISBN 972877785X
* *Voltar a Ler. Alguma Crítica Reunida* (2019). Lisboa: Gradiva. ISBN 9789896168513
* *Poética com Dicção. 16 poetas brasileiros para ler hoje* (2020). Lisbos: Gato Bravo. ISBN 9789898938619
* *Crítica Crónica. Sobre educação, Cultura e política* (2021). Lisboa: Guerra & Paz. ISBN 9789897026058

## Premios 
* 2011: Premio Sociedade Portuguesa de Autores, por *Licorne*.
* 2017: Grande Prémio de Poesia Teixeira de Pascoaes APE/ Câmara Municipal de Amarante, por *A Dor Concreta.*
* 2020: Premio nacional de poesia RUY BELO atribuído a "Jaguar" (edições Dom Quixote)
* 2020: Premio de poesia António Gedeao / FENPROF atribuído a "Jaguar" (edições Dom Quixote)
* 2022: Grande Prémio de poesia Associação Portuguesa de Escritores/ Maria Amália Vaz de Carvalho atribuído a Diamante (edições Dom Quixote, 2021)
* 2023: Prémio de conto APE/ LabPortugal 2050 inserido no contexto dos 50 anos do 25 de abril de 1974.

## Notas 
## Véxase tamén 
### Ligazóns externas 
* Entrevista en 2015: ionline
* Entrevista en 2019: Escritores Lusófonos. 
* Artigos en Público
Bonifacio Sarille Tellado

**Bonifacio Sarille Tellado**, nado en Castroverde cara a 1894, foi un labrego e político galego.

## Traxectoria 
Emigrou a Cuba, e despois a Arxentina. Retornado a Castroverde en 1929, foi presidente da Unión de Labradores de Montecubeiro en 1931 e 1936. Nas eleccións municipais de 1931 foi elixido concelleiro agrario de Castroverde pola Organización Republicana Gallega Autónoma (ORGA). Foi detido en outubro de 1931 xunto con outros seis veciños, acusados do asasinato de Manuel González en Montecubeiro o 11 de outubro. Volveu ser detido en febreiro de 1932 xunto con José Pereira Calderón, secretario do Sindicato Agrario Republicano de Castroverde, novamente acusados do asasinato por motivos políticos; ás poucas horas, unha manifestación de labregos congregouse en Lugo para esixir a súa liberación. Bonifacio Sarille e José Pereira dirixiron unha carta de protesta ao ministro de Xustiza Álvaro de Albornoz. Foi nomeado recadador de cédulas persoais para o concello de Castroverde en 1933. Foi cesado como concelleiro en 1934. Logo do triunfo da Fronte Popular nas eleccións de febreiro de 1936 foi reposto como concelleiro.

Logo do golpe de Estado do 18 de xullo de 1936 foi a Lugo e deseguida fuxiu ao monte. O 29 de xuño de 1937, cando estaba na súa casa, foi rodeado por un grupo de falenxistas e logrou saír do cerco disparando. Ao mes seguinte foi a San Bernabel para advertir ao seu amigo Argimiro Rico Trabada de que fuxise, pois aveciñábase unha gran represión en toda a bisbarra. Non deu co mestre e falou coa súa nai Carmen. Logrou saír de España por Lisboa tras conseguir un pase de fronteira do cuartel do Generalísimo en Salamanca. Exiliouse na Arxentina. Abríronlle expediente de responsabilidades políticas en outubro de 1937, polo que foi condenado a inhabilitación, desterro e pago dunha multa de 11.788,50 pesetas en maio de 1940. En outubro de 1937 tamén reabriron o proceso por asasinato de 1931 no que fora implicado. Impuxéronlle unha multa de 5.000 pesetas polas súas "actividades terroristas" en novembro de 1938. Visitou Galicia en 1955.

## Notas 
## Véxase tamén 
### Bibliografía 
* 
### Ligazóns externas 
* Ficha en Represión franquista en Lugo
Yarmouth

O topónimo inglés **Yarmouth** (derivado de '''Yare's Mouth**, "a boca do río Yare") pode referirse a:
;En Inglaterra
***Yarmouth**, localidade da Illa de Wight;
***Great Yarmouth**, localidade de Norfolk.

;Nos Estados Unidos de América
***Yarmouth**, localidade do estado de Maine.

;No Canadá
***Yarmouth''', localidade de Nova Escocia.
Armorial Wernigerode

O '*armorial *Wernigerode***, tamén coñecido como **armorial *Schaffhausen'''*, en alemán *Wernigeroder Wappenbuch* ou *Schaffhausensches Wappenbuch*, é un armorial realizado entre 1486 e 1492 no sur de Alemaña, posibelmente preto de Nördlingen. É considerado un dos armoriais mellor conservados do século XV. Está depositado na Biblioteca Estatal de Baviera.

## Historia e características 
Orixinalmente consistía en dous volumes, o segundo dos cales se perdeu. Existe, ademais, un terceiro volume co rexistro de nomes dos primeiros dous volumes, o cal se acha na Biblioteca Universitaria e Estatal de Halle so o nome de *Fürstlich Stolberg-Wernigeroder Depositum'' (sinatura Halle, UuLB: Zi 33).

O armorial estivo antigamente en posesión da familia Schaffhauser de Schaffhausen, Ehingen am Ries (Suabia), preto de Nördlingen, e posteriormente conservouse na biblioteca Stolberg de Wernigerode (sinatura Zi 33). Após a disolución desta biblioteca en 1927/8, a obra pasou ás mans privadas do artista heráldico Otto Hupp en 1931. Coa súa morte en 1949, a Biblioteca Estatal de Baviera finalmente adquiriu o primeiro volume ese mesmo ano.

Este volume contén unha compilación uniformemente realizada e debuxada de case 1870 escudos de armas, fundamentalmente familiares mais tamén de cidades e estados do Sacro Imperio Romano-Xermánico, así como de países europeos e orientais. O segundo volume, pola súa banda, contiña 1352 escudos. O libro é un testemuño importante do período de transición entre as convencións de heráldica medievais e as clásicas, tal como se pode ver nas armas papais, as cales amosan as chaves de san Pedro cruzadas por detrás do escudo, unha moda que os propios papas foron adoptando ós poucos durante o século XVI; devaditas chaves eran, pola contra, empregadas sobre o escudo desde arredor de 1420.

## Galería de imaxes 
## Notas 
;Referencias

## Véxase tamén 
### Bibliografía 
* 
*  Descrición do manuscrito.

### Ligazóns externas 
*  Facsímile en liña.
*
Isabel Tocino

**Isabel Tocino Biscarolasaga**, nada en Santander o 9 de marzo de 1949, é unha avogada, empresaria, profesora universitaria e política española do Partido Popular que ocupou o cargo de ministra de Medio Ambiente entre 1996 e 2000. Ademais, foi deputada no Congreso dos Deputados entre 1986 e 2002 polas circunscricións de Madrid, Cantabria e Toledo. A pesar de deixar a primeira liña política en 2002, foi voceira electa da Xunta Directiva do Partido Popular ata xullo de 2018. Foi contratada por Ence.

## Traxectoria 
Isabel Tocino naceu en Cantabria, terceira de sete irmáns. Estudou no colexio das Escravas de Santander e dende pequena estivo ligada ao Opus Dei. Licenciouse en dereito pola Universidade Complutense de Madrid e a Universidade de Deusto. En 1973 obtivo un doutoramento en dereito nuclear.

A súa primeira experiencia profesional foi na Asociación de Enerxía Nuclear, para a que traballou como experta xurídica entre 1972 e 1976. Foi tamén profesora titular de Dereito Civil na Universidade Complutense durante catorce anos.

Entre na política en 1983, ano en que ingresou en Alianza Popular, entón dirixida por Manuel Fraga. Tres anos despois, obtivo un posto no comité executivo e foille asignada a Secretaría da Área de Condición Feminina do partido. En 1985 foi presidenta nacional da Asociación Democrática Conservadora (ADEC).

Nas eleccións xerais de 1986 obtivo un escano no Congreso dos Deputados por Madrid. Un ano máis tarde, trala retirada temporal de Fraga da presidencia do partido, concorreu como vicepresidenta nas listas de Miguel Herrero y Rodríguez de Miñón fronte á candidatura finalmente vencedora de Antonio Hernández Mancha. Tralo regreso de Fraga á dirección do partido no IX Congreso de Alianza Popular celebrado en xaneiro de 1989, foi elixida para ocupar unha das seis vicepresidencias creadas, encargándose da Área Sectorial. En xullo de 2002 cando renunciou ao seu escano de deputada para dedicarse á empresa privada.

## Familia 
Casou co enxeñeiro de obras públicas José Manuel Bartolomé Gutiérrez, co que tivo sete fillos. Despois de que á súa primoxénita lle diagnosticaran intolerancia ao glute, fundou en 1979 a Asociación Celíaca España, que presidiu ata 1985.

## Notas
Marea Galeguista

**Marea Galeguista** foi unha coalición electoral de ideoloxía galeguista creada o 30 de maio de 2020 para concorrer ás Eleccións ao Parlamento de Galicia do mesmo ano. Pancho Casal foi o seu candidato á Presidencia da Xunta de Galicia. Non obtivo representación parlamentaria.

## Composición 
Estaba composta por tres partidos políticos:

* En Marea
* Compromiso por Galicia
* Partido Galeguista

## Notas
Danzig (grupo musical)

**Danzig** é unha banda estadounidense de heavy metal liderada polo antigo cantante de Samhain e Misfits Glenn Danzig. Formado en 1987 en Lodi, Nova Jersey, o grupo destacou rapidamente na escena rock, co seu estilo único de metal bluseiro e a voz "crooner" de Danzig ao estilo de Roy Orbison e Elvis Presley. As letras e a imaxe abertamente satánicas de Danzig conseguíulle un bo grao de polémicas. Tras un grande éxito cunha versión ao vivo do se tema de 1988 "Mother", a banda experimentou coa música industrial e, posteriormente, regresou ao seu estilo anterior. Ata a data Danzig publicou doce álbums de estudio (dous dos cales están formados totalmente por versións), dous EPs, un álbum ao vivo e un recompilatorio.

## Discografía 
### Álbums 
## Notas 
## Véxase tamén 
### Ligazóns externas 
* [ Páxina da banda]
Martes de Pascua

O **martes de Pascua** é o día seguinte ao Luns de Pascua. É o terceiro día da Oitava de Pascua, popularmente coñecida como semana de Pascua.

## Celebracións 
En Galicia, é festivo local en Monforte de Lemos, onde se dedica este día á renovación do voto por parte do Alcalde e dos monfortinos en xeral á patroa, a Virxe de Montserrat. Destacan a misa de renovación do voto, a procesión, e a bendición dos campos. En Tirán, parroquia de Moaña (Pontevedra) celébrase o Cristo das Boas Augas, dentro das festas da Virxe dos Remedios. Tamén é festivo local en a cidade de Teruel (Aragón).

Ata o século XX foi festivo tamén no País Valenciano. Era un dos tres días da Pascua valenciana, nos que eran moi típicas as visitas ao campo para comer a mona con familiares ou amigos. Orixinariamente o único día festivo completo era o Domingo de Resurrección, mentres que o luns e martes de Pascua eran festivos pola tarde. Posteriormente adoptouse tamén o luns de Pascua como festivo completo, mentres que o martes perdeuse. Nalgunhas localidades valencianas mantense o festivo local, como en l'Alcora ou Mareny de Barraquetes.

Tamén é festivo en Chipre, e malia non ser festivo, tamén é celebrado en Australia, Nova Zelandia e o Reino Unido.

## Véxase tamén
Lázaro de Betania

**Lázaro de Betania** é un personaxe bíblico do Novo Testamento, irmán de María e Marta de Betania, que viviu en Betania, un lugar nos arredores de Xerusalén. Na súa casa aloxouse Xesús polo menos en tres ocasións (Mt 21:17; Mc 11:1, 11.12; Lc 10:38; Jn 11:1) e é moi famoso principalmente porque segundo o Evanxeo de Xoán (11:41-44)​ foi revivido por Xesús. A partir desta historia o seu nome é utilizado frecuentemente como sinónimo de resurrección.

## Notas
Daniel Jonas

**Daniel Jonas**, nado no Porto en 1973, é un poeta, dramaturgo e tradutor portugués.

## Traxectoria 
É Mestre en Teoría da Literatura pola Universidade de Lisboa. Profesor e tradutor, vive no Porto.

Traduciu varios autores, como John Milton, Shakespeare, Waugh, Pirandello, Huysmans, Berryman, Dickens, Lowry, Henry James e William Wordsworth.

*Sonótono, Nó, Oblívio* son libros de sonetos.

## Obras 
### Poesía 
* *Os fantasmas Inquilinos* (2005). Cotovia.
* *Sonótono* (2006). Cotovia.
* *Nó* (2014). Assírio & Alvim.
* *Passageiro Frequente* (2013). Língua Morta. Traducido ao polaco por Michal Lipszyc.
* *Bisonte* (2016). Assírio & Alvim.
* *Oblívio* (2017). Assírio & Alvim*.* Libro no que regresa ao soneto.
* *Canícula* (2017). Língua Morta. Ilustracións de Pieter Bruegel.

### Teatro 
* *Nenhures* (2008). Cotovia.

Escribiu *Estocolmo*, *Reféns* e o libreto *Still Frank*, todos levados á escena pola compañíaa Teatro Bruto.

### Tradución 
* John Milton (2006). *Paraíso Perdido*. Cotovia.
* Eimear McBride (2016). *Uma Rapariga É Uma Coisa Inacabada*. Elsinore.
* Malcolm Lowry (2016). *Rumo ao Mar Branco.* Livros do Brasil.

## Premios 
* 2006: Premio PEN de Poesía, por *Sonótono.*
* 2012: Premio Europa David Mourão-Ferreira, da Universidade de Bari/Aldo Moro, polo conxunto da súa obra.
* 2013: Foi tamén un dos sete poetas nomeados para o Premio Europeu da Liberdade, por *Passageiro Frequente.*
* 2014: Grande Premio de Poesia Teixeira de Pascoaes da APE, por *Nó*.
* 2018: Prmio Literario António Gedeão, por *Oblívio.*
* 2019: Premio dst de Literatura, por *Oblívio.*

## Notas
Praia de Las Conchas

A **praia de Las Conchas** é unha praia virxe situada no noroeste da illa canaria de La Graciosa, na provincia das Palmas, España.

## Características 
Con 610 m de lonxitude de fina area branca, é un dos recunchos máis visitados polos viaxeiros que buscan a tranquilidade e a beleza da paisaxe. Como está en pleno océano Atlántico, a ondada na praia adoita ser forte e algo perigosa e é recomendable extremar a precaución ao bañarse, xa que non hai ningún posto de socorrismo.

## Acceso 
Atópase a un 5,2 km de distancia do principal núcleo de poboación da illa, Caleta de Sebo. Pódese chegar a ela camiñando, en bicicleta ou en taxi.

## Galería de imaxes

Ficheiro:Situacion_geográfica_de_la_playa_de_Las_Conchas.jpg|Situación da praia
Ficheiro:La_Graciosa_Playa_de_los_Conchas_from_Montaña_Bermeja1.jpg|Vista desde Montaña Bermeja
Ficheiro:Las_Conchas_Beach_2.jpg|Vista da praia
Ficheiro:Playa_de_Las_Conchas.jpg|Vista da praia

## Notas
## Véxase tamén